open-index/open-wikipedia-markdown huggingface dataset:
Κρυσταλλόβρυση Αχαΐας

Η **Κρυσταλλόβρυση** (παλαιότερα: **Μπαρδικώστα**) είναι μικρό ορεινό χωριό της Αχαΐας. Σήμερα αποτελεί τοπική κοινότητα του Δήμου Πατρέων. Έως το 2010 αποτέλεσε δημοτικό διαμέρισμα του πρώην Δήμου Μεσσάτιδος.

## Τοποθεσία
Το χωριό είναι χτισμένο στην νοτιοανατολική προέκταση του Ομπλού, σε συστάδα βουνών νοτιοδυτικά του Παναχαϊκού όρους και σε υψόμετρο περίπου 730 μέτρων από την επιφάνεια της θάλασσας.

Σε κοντινή θέση με τον οικισμό πηγάζει ο χείμαρρος Ξεροπόταμος, ο οποίος συμβάλλει χαμηλότερα σε πεδινή τοποθεσία στον ποταμό Γλαύκο. Σε απόσταση σχεδόν 5 χιλιόμετρων μακριά από το χωριό βρίσκεται η ιστορική Μονή Ομπλού, στο ομώνυμο βουνό.

## Ονομασία
Μέχρι το 1957 το χωριό είχε την ονομασία «Μπαρδικώστα», η οποία είναι ανθρωπονυμικό, και εκείνη την χρονιά μετονομάστηκε σε «Κρυσταλόβρυση», βέβαια η παλιά ονομασία διατηρείται ακόμα και σήμερα και ιδιαίτερα στους ντόπιους.

Σύμφωνα με τον ιστορικό Στέφανο Θωμόπουλο η παλιά ονομασία προήλθε από κάποιον οικιστή ή τιμαριούχο της περιοχής.

## Γενικά στοιχεία
Η Κρυσταλόβρυση περιλαμβάνει επίσης και τον συνοικισμό *Τσιμπάτα*. Οι λίγοι σήμερα μόνιμοι κάτοικοι του χωριού, απασχολούνται με τον πρωτογενή τομέα παραγωγής και δηλαδή σε πρώτο και κύριο βαθμό με την κτηνοτροφία. Στο χωριό υπάρχουν πολλά παραδοσιακά πετρόχτιστα σπίτια.

Σύμφωνα με την Απογραφή του 2021 ο οικισμός είχε μόλις 14 κατοίκους πληθυσμό, ενώ και κατά την Απογραφή του 2011 βρέθηκε να έχει πληθυσμό μόλις 11 κατοίκους.

## Παραπομπές


## Βιβλιογραφία
* 
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] [[Ιστορία της Πόλεως Πατρών|«Ιστορία της Πόλεως Πατρών από αρχαιοτάτων χρόνων μέχρι του 1821»]]. Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-10-6. (Α΄ έκδοση: Εν Αθήναις 1888).
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μπαρδικώστα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κοινότητας Κρυσταλλόβρυσης, eetaa.gr. Ανακτήθηκε: 22/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Σταμάτα

Η **Σταμάτα** είναι οικισμός του Δήμου Διονύσου στην Ανατολική Αττική ο οποίος ανήκει στο πολεοδομικό συγκρότημα Αθηνών   

## Γενικά στοιχεία
Η Σταμάτα βρίσκεται 4 χιλιόμετρα νότια της Λίμνης του Μαραθώνα, στις βόρειες πλαγιές του Πεντελικού όρους, σε υψόμετρο 370 μέτρα. Περιβάλλεται από το καταπράσινο τοπίο του Πεντελικού όρους, ενώ ορισμένες γνωστές συνοικίες της περιοχής είναι η Αμυγδαλέζα, ο Εύξεινος Πόντος και η Προκόνησος. Ο οικισμός Ραπεντώσα εκτείνεται νότια της Σταμάτας, σε ορεινή περιοχή, πάνω στο δρόμο Εκάλης-Νέας Μάκρης. Όταν η κοινότητα πρωτοκατοικήθηκε είχε αγροτικό χαρακτήρα και μόλις τα τελευταία χρόνια, με την ολοένα αυξανόμενη οικιστική ζήτηση στην Αττική, άρχισε σιγά σιγά να αποκτά οικιστικό χαρακτήρα. Η περιοχή της κοινότητας είναι κατάφυτη και αποτελεί σημαντικό τόπο παραθερισμού για τους κατοίκους της πρωτεύουσας. Οι απογραφές πληθυσμού μετά τον Β' Παγκόσμιο πόλεμο είναι:  

Στο λόφο Μυγδαλέζας έχουν ανακαλυφθεί ερείπια τρίκλιτης παλαιοχριστιανικής βασιλικής που χρονολογείται από τον 5ο-6ο αιώνα μ.Χ.

Η Μυγδαλέζα αποτελεί συνοικισμό που δημιουργήθηκε από Μικρασιάτες πρόσφυγες μετά τη Μικρασιατική Καταστροφή και την Ανταλλαγή πληθυσμών.

Η Σταμάτα συνορεύει  με την Ροδόπολη, τη Δροσιά, την Άνοιξη, τον Άγιο Στέφανο, τον Μαραθώνα και το Καπανδρίτι.

## Ονομασία
Ένας λαϊκός θρύλoς παλαιότερων εποχών τον οποίον κατέγραψε τον 19ο αιώνα ο Ανδρέας Καρκαβίτσας και αργότερα ο Λίνος Πολίτης αποδίδει την ονομασία της Σταμάτας στην ιστορική πεζοπορία του Φειδιππίδη μετά τη Μάχη του Μαραθώνα. Σύμφωνα με τον θρύλo κάποιες γυναίκες ζήτησαν από τον Φειδιππίδη να «σταματήσει» για να μάθουν την έκβαση της μάχης στην περιοχή της σημερινής Σταμάτας, ενώ στο Ψυχικό παραλίγο να ξεψυχήσει από τη κόπωση.

## Διοικητικές μεταβολές
Ο οικισμός της Σταμάτας ανήκε μέχρι το 1912 στον τότε διευρυμένο δήμο Μαραθώνος. Με την εφαρμογή της τότε διοικητικής διαίρεσης με την οποία καταργήθηκαν οι περισσότεροι διευρυμένοι δήμοι, η Σταμάτα εντάχθηκε στην νεοσύστατη κοινότητα Μαραθώνος στην οποία παρέμεινε μέχρι το 1929. Την χρονιά αυτή η Σταμάτα αποσπάστηκε από την κοινότητα Μαραθώνος και αποτέλεσε έδρα ξεχωριστής κοινότητας στην οποία εντάχθηκαν επίσης οι οικισμοί Διόνυσος, Μπάλα (Ροδόπολη) και Ρωσσοχώρι (Δροσιά). Τα επόμενα χρόνια η έκταση της κοινότητας περιορίστηκε. Το 1950 η Δροσιά αποσπάστηκε σχηματίζοντας νέα κοινότητα, το 1965 αποσπάστηκε η Μπάλα σχηματίζοντας την κοινότητα Μπάλας (μετέπειτα κοινότητα Ροδόπολης) ενώ το 1974 ο Διόνυσος αποσπάστηκε από την κοινότητα και εντάχθηκε στην κοινότητα Μπάλας. Στη συνέχεια η κοινότητα Σταμάτας αμετάβλητη μέχρι το τέλος του 2010 οπότε και θα καταργηθεί και θα ενταχθεί στον νεοσύστατο δήμο Διονύσου

## Εικόνες

File:Stamata-2.jpg|Φύση στη Σταμάτα.
File:Naos-stamata.jpg|Εκκλησία στη Σταμάτα.
File:Plateia-stamatas.jpg|Δρόμος στη Σταμάτα.
Αρχείο:Σταμάτα 7981.jpg|Η συνοικία Προκόνησος.


## Παραπομπές


Κατηγορία:Δήμος Διονύσου
Καλλιθέα

Με το όνομα **Καλλιθέα** είναι γνωστά τα  εξής:

## Οικισμοί της Ελλάδας

### Ήπειρος

* Καλλιθέα Σουλίου Θεσπρωτίας 
* Καλλιθέα Φιλιατών Θεσπρωτίας
* Καλλιθέα Ιωαννίνων

### Θεσσαλία

* Καλλιθέα Ελασσόνος Λαρίσης (Καλλιθέα Ολύμπου)
* Καλλιθέα Φαρσάλων Λαρίσης
* Καλλιθέα Τρικάλων

### Θράκη

* Καλλιθέα Ξάνθης
* Καλλιθέα Ροδόπης

### Κρήτη

* Καλλιθέα Ηρακλείου
* Καλλιθέα Κακοδικίου Χανίων
*Καλλιθέα Πλατανιά Χανίων

### Μακεδονία
*Καλλιθέα Γρεβενών
*Καλλιθέα Πιερίας
*Καλλιθέα Δράμας
*Καλλιθέα Φλώρινας
*Καλλιθέα Χαλκιδικής

### Νησιά Αιγαίου Πελάγους

* Καλλιθέα Λήμνου
* Καλλιθέα Σάμου

### Νησιά Ιονίου Πελάγους

* Καλλιθέα Ζακύνθου

### Πελοπόννησος

* Καλλιθέα Κλειτορίας Αχαΐας
* Καλλιθέα Πατρών
* Καλλιθέα Αλιφείρας Ηλείας
*Καλλιθέα Πύργου Ηλείας
*Καλλιθέα Ξυλοκάστρου Κορινθίας
*Καλλιθέα Λουτρακίου Κορινθίας
*Καλλιθέα Λακωνίας
*Καλλιθέα Καλαμάτας Μεσσηνίας
*Καλλιθέα Πυλίας Μεσσηνίας

### Στερεά Ελλάδα
*Καλλιθέα Αττικής
*Καλλιθέα Βοιωτίας
*Καλλιθέα Εύβοιας
*Καλλιθέα Φωκίδας

## Συνοικίες στην Ελλάδα

*Καλλιθέα Αττικής
*Καλλιθέα Σερρών
*Καλλιθέα Τερπνής (Νιγρίτας) Σερρών
*Καλλιθέα Ξάνθης (συνοικισμός)

## Δήμοι της Ελλάδας
*Δήμος Καλλιθέας Αττικής
*Δήμος Καλλιθέας Δωδεκανήσου
*Δήμος Καλλιθέας Θεσσαλονίκης

## Διάφορα
*Καλλιθέα Πεντέλης (περιοχή)
*Σταθμός Καλλιθέας (Μετρό Αθήνας), σταθμός του Μετρό της Αθήνας
*Στάση τραμ Καλλιθέας (Τραμ Αθήνας), στάση του τραμ της Αθήνας
*Σιδηροδρομικός Σταθμός Καλλιθέας, σταθμός του ΟΣΕ στην Καλλιθέα Ροδόπης
*Γ.Σ. Καλλιθέα αθλητικός σύλλογος στην Καλλιθέα Αττικής
*Α.Ο. Καλλιθέα ποδοσφαιρικός σύλλογος στην Αχαΐα
*Καλλιθέα (τορπιλοβόλο)

## Δείτε επίσης
*Άνω Καλλιθέα (αποσαφήνιση)
*Κάτω Καλλιθέα Φθιώτιδας

Κατηγορία:Αποσαφηνίσεις ελληνικών τοπωνυμίων
Πετρωτό

Με το όνομα **Πετρωτό** είναι γνωστά τα εξής χωριά και οικισμοί της Ελλάδας:

*Πετρωτό Αιτωλοακαρνανίας
*Πετρωτό Αχαΐας 
*Πετρωτό Θεσσαλονίκης
*Πετρωτό Αργιθέας Καρδίτσας
*Πετρωτό Νεβρόπολης Καρδίτσας
*Πετρωτό Λάρισας
*Πετρωτό Ροδόπης
*Πετρωτό Τρικάλων
*Πετρωτό Φθιώτιδας

Κατηγορία:Αποσαφηνίσεις ελληνικών τοπωνυμίων
Γίγκμε Κεσάρ Ναμγκιάλ Βανγκτσούκ

Ο **Γίγκμε Κεσάρ Ναμγκιάλ Βανγκτσούκ** (*འཇིགས་མེད་གེ་སར་རྣམ་རྒྱལ་དབང་ཕྱུག་*, 21 Φεβρουαρίου 1980) είναι ο 5ος βασιλιάς δράκος του Μπουτάν.

## Βιογραφικά στοιχεία
Γεννήθηκε στις 21 Φεβρουαρίου 1980. Είναι ο μεγαλύτερος γιος του πρώην βασιλέα  Γίγκμε Σίνγκγιε Βανγκτσούκ και της τρίτης συζύγου του, (Ασί) Τσέρινγκ Γιανγκντόν. Σπούδασε στις ΗΠΑ και Πολιτικές Επιστήμες στη Βρετανία.

Στις 14 Δεκεμβρίου 2006 έγινε με βασιλικό διάταγμα νέος Βασιλιάς του Μπουτάν, μετά την παραίτηση του πατέρα του από το θρόνο. Ο τίτλος του στη γλώσσα του Μπουτάν είναι *Μανγκ-πος Μπουρ-μπά'ι ργκιάλπο, Ντρουκ Γκιάλπο*.  Είναι ο νεότερος σε ηλικία εν ενεργεία αρχηγός κράτους.

Κατά τα εγκαίνια του Κοινοβουλίου, στις 20 Μαΐου 2011, ο βασιλιάς ανακοίνωσε τους αρραβώνες του με την κοινή θνητή Τζετσούν Πέμα, η οποία γεννήθηκε στην Τιμπού στις 4 Ιουνίου 1990. Οι γάμοι τους έγιναν στις 13 Οκτωβρίου 2011 στην Πουνάχα Τσονγκ.

Στις 11 Νοεμβρίου 2015, ανακοινώθηκε ότι περιμένουν το πρώτο τους παιδί, και αναμένεται να γεννηθεί στις αρχές του 2016. Στις 5 Φεβρουαρίου 2016, γεννήθηκε ο γιος τους Γίγκμε Ναμγκιάλ Βανγκτσούκ.

Στις 17 Δεκεμβρίου 2019, ανακοινώθηκε ότι περιμένουν το δεύτερο παιδί τους, που θα γεννιόταν την άνοιξη του 2020. Στις 19 Μαρτίου 2020, οι επίσημοι λογαριασμοί του Βασιλιά και της Βασίλισσας στο Instagram ανέφεραν τη γέννηση, του Γίγκμε Ουγκέν Βανγκτσούκ.

Στις 14 Ιουνίου 2023, ανακοινώθηκε ότι περιμένουν το τρίτο τους παιδί. Στις 9 Σεπτεμβρίου 2023, ο Βασιλιάς ανακοίνωσε ότι η βασίλισσα ήρθε στον κόσμο το τρίτο τους παιδί, μια κόρη, την Σονάμ Γιανγκντόν Βανγκτσούκ.

Ο Βανγκτσούκ στέφθηκε επίσημα βασιλιάς στις 6 Νοεμβρίου του 2008 σε πολυτελή τελετή.

## Παραπομπές


Κατηγορία:Ηγέτες εν ενεργεία
Κατηγορία:Βασιλείς του Μπουτάν
Τζον Κόμπτον

Ο **Σερ Τζον Τζορτζ Μέλβιλ Κόμπτον** (*Sir John George Melvin Compton*, KBE PC, 29 Απριλίου 1925 - 7 Σεπτεμβρίου  2007) ήταν πολιτικός από την Αγία Λουκία, πρωθυπουργός της χώρας από τον Δεκέμβριο του 2006 μέχρι το θάνατό του. Ήταν επίσης πρωθυπουργός τις περιόδους 1964-1979 και 1982-1996. 

## Καριέρα
Έγινε ο άνθρωπος που οδήγησε τη χώρα στην ανεξαρτησία της, το 1979. Η δημοφιλία του ήταν μεγάλη σε βαθμό που τον φώναζαν "Μπαμπά" (Daddy).
Την περίοδο από το 1964 ως το 1967 ήταν επικεφαλής υπουργός.

Ηγέτης του συντηρητικού Ενωμένου Κόμματος Εργατών (United Workers Party - UWP) από το 1964 μέχρι το 1996, εξελέγη ξανά στην προεδρία του το 2005. Στις εκλογές που διενεργήθηκαν στις 11 Δεκεμβρίου 2006, το κόμμα του κατήγαγε εκπληκτική νίκη επί των Εργατικών, κερδίζοντας 11 επί συνόλου 17 εδρών στο Κοινοβούλιο. Στις 15 Δεκεμβρίου του 2006 ο Κόμπτον ανέλαβε πρωθυπουργός, σε ηλικία 81 ετών και έγινε ένας από τους μεγαλύτερους σε ηλικία εν ενεργεία ηγέτες στον κόσμο. Κυβέρνησε μέχρι το θάνατό του, ένα περίπου χρόνο αργότερα, το 2007. Η κόρη του κέρδισε την έδρα του σε επαναληπτικές εκλογές στις 26 Νοεμβρίου του 2007. Η εν λόγω έδρα είχε κηρυχθεί εν χηρεία μετά το θάνατο του Κόμπτον.

## Παραπομπές


## Εξωτερικοί σύνδεσμοι
*
*Νεκρολογία στην εφημερίδα "Γκάρντιαν"

Κομπτον
Φρανκενστάιν (ταινία, 1931)

Το ***Φρανκενστάιν*** (αγγλ.: Frankenstein) είναι ταινία τρόμου αμερικάνικης παραγωγής, του 1931 από τις Universal Pictures, σκηνοθετημένη από τον Τζέιμς Γουέιλ με σενάριο από τους Τζον Μπάλντερστον, Φράνσις Έντουαρντ Φάραγκο, Γκάρετ Φορτ, Ρόμπερτ Φλόρεϋ και Τζον Ρουζέλ. Η ταινία βασίζεται ασαφώς στην νουβέλα *[[Φρανκενστάιν]]* από την Κυρία Πέρσι Μπ. Σέλεϊ, ενώ ταυτόχρονα ακολουθεί το σενάριο μιας θεατρικής παράστασης από την Πέγκυ Βέμπλινγκ. Η ταινία αυτή σατηρίστικε στην ταινία *[[Φρανκενστάιν Τζούνιορ]]*, στην οποία χρησιμοποιήθηκαν τα ίδια σκηνικά του εργαστηρίου με αυτή την ταινία.

Το 1991 η ταινία επελέγη από την Βιβλιοθήκη του Αμερικανικού Κογκρέσου ως τμήμα του Εθνικού Μητρώου Κινηματογράφου ως "πολιτισμικά", "ιστορικά" και "αισθητικά" σημαντική.

## Σύνοψη
Ο Χένρι Φρανκενστάιν μαζεύει μέλη νεκρών ανθρώπων από τα νεκροταφεία προσπαθώντας με αυτά να κατασκευάσει ένα ζωντανό πλάσμα! Τελικά το πείραμά του στέφεται με επιτυχία και το τερατώδες δημιούργημά του αποκτά... ζωή, όταν όμως ο Φρανκενστάιν το αντικρίζει μπροστά του, αποφασίζει να το καταστρέψει. Το τέρας, καταφέρνει να ξεφύγει και, τρομαγμένο και μόνο, περιπλανιέται στον κόσμο των ζωντανών αναζητώντας την ταυτότητά του και εκλιπαρώντας για την αγάπη του δημιουργού του.

## Διανομή ρόλων

*Κόλιν Κλιβ ως Δρ. Χένρι Φρανκενστάιν
*Μέι Κλαρκ ως Ελίζαμπεθ
*Τζον Μπόουλς ως Βίκτορ Μόριτζ
*Μπόρις Καρλόφ ως το Τέρας
*Έντουαρντ Βαν Σλόαν ως Καθηγητής Βάλντμαν
*Φρέντερικ Κερ ως Βαρόνος Φρανκενστάιν
*Ντουίτ Φράι ως Φριτζ
*Λίονελ Μπέλμορ ως Χερ Βόγκελ
*Μέριλιν Χάρις ως Μαρία

## Συνέχειες
**[[Η Μνηστή του Φρανκενστάιν]]*, 1936.
**[[Ο Γιος του Φρανκενστάιν]]*, 1939.
**[[Το Φάντασμα του Φρανκενστάιν]]*, 1942.
**[[Φρανκενστάιν εναντίον Λυκανθρώπου]]*, 1943.
**[[Το Σπίτι του Φρανκενστάιν]]*, 1944.
**[[Οι Άμποτ και Κοστέλο συναντούν τα τέρατα]]*, 1948.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1931
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες βασισμένες σε βρετανικά μυθιστορήματα
Συνανιά Αχαΐας

Τα **Συνανιά** είναι χωριό της Αχαΐας. Ανήκει στο δημοτικό διαμέρισμα Αρραβωνίτσας του πρώην Δήμου Ερινεού. Στην απογραφή του 2011 ο οικισμός βρέθηκε να έχει πληθυσμό 23 κατοίκους.

Υπήρξε ένα από τα λεγόμενα **[[Τσετσεβοχώρια]]**.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας
Μαμούθ Comix

Η **Μαμούθ Comix** (διατυπώνεται ως **ΜΑΜΟΥΘ COMIX**) είναι ελληνική εκδοτική εταιρεία κόμικς, που ιδρύθηκε το 1980 από τον Πάνο Κουτρουλάρη και τον Γιώργο Τσίτσοβιτς, και στεγάζεται στην Αθήνα.

Είναι από τις παλιότερες εταιρείες του χώρου στην Ελλάδα και έχει εκδώσει ένα τεράστιο πλήθος από κόμικς διαφόρων "σχολών", με μεγαλύτερη έμφαση όμως στα ευρωπαϊκά. Αποτελεί τον βασικό εκδότη στα ελληνικά της Dargaud και άλλων μεγάλων εκδοτικών οίκων και κυκλοφορεί τις ιστορίες πολλών δημοφιλών χαρακτήρων, όπως ο Αστερίξ, ο Λούκυ Λουκ, ο Λεονάρντο, ο Ιζνογκούντ, ο Κόρτο Μαλτέζε, ο Τεν Τεν, ο Θόργκαλ κ.ά.

Στα τέλη της δεκαετίας του '80 η Μαμούθ ασχολήθηκε αρκετά και με το χώρο την αμερικάνικων κόμικς, εκδίδοντας πλήθος τίτλων της Marvel Comics όπως οι X-Men, οι Fantastic Four, ο Thor, ο Spider-Man και άλλοι. Από αυτούς τους τίτλους ο μακροβιότερος και πιο επιτυχημένος ήταν το X-Men, που δημοσίευσε ολόκληρη σχεδόν την περίοδο από το #94 έως το #181 του αμερικάνικου περιοδικού.

Η Μαμούθ έχει τέλος κυκλοφορήσει και κάποια άλμπουμς από Έλληνες δημιουργούς, όπως ο *[[Φανούρης Άπλας]]*, το *[[Cafe Bar (κόμικς)|Cafe Bar]]* και το *[[12 Μήνες Θητεία]]*.

## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικές εταιρείες κόμικς
Πόρτο Κατσίκι

thumb|300x300px|right|Άποψη της παραλίας.Το **Πόρτο Κατσίκι** είναι μια από τις πιο διάσημες παραλίες της Ελλάδος που βρίσκεται στη νήσο Λευκάδα.

## Τοποθεσία
Η παραλία βρίσκεται στη νοτιοδυτική πλευρά του νησιού, κοντά στο ακρωτήριο Λευκάτας. Το κοντινότερο χωριό είναι το χωριό Αθάνι.

## Περιγραφή
Η παραλία είναι πετρωδης, τα νερά είναι βαθιά, φτάνοντας πολλά μέτρα βάθος μέσα στον όρμο, ενώ έξω από τα ακρωτήρια φτάνουνε τα 350 μ. βάθος. Η παραλία έγινε γνωστή στα μέσα της δεκαετίας του 1990, ύστερα από τη δημιουργία σύγχρονου οδικού δικτύου. Τον Νοέμβριο του 2015, έπειτα από ισχυρές σεισμικες δονήσεις, η παραλία υπέστη μερικώς ζημιές. Έχει καταταχτεί στις έξι κορυφαίες παραλίες της Μεσογείου.

## Δείτε επίσης
* Εγκρεμνοί

## Αναφορές


Κατηγορία:Περιφερειακή ενότητα Λευκάδας
Κατηγορία:Παραλίες της Λευκάδας
Δημοκρίτειο Πανεπιστήμιο Θράκης

Το **Δημοκρίτειο Πανεπιστήμιο Θράκης (ΔΠΘ)** ιδρύθηκε τον Ιούλιο του 1973 (ΝΔ 87/27-7-1973) και ξεκίνησε τη λειτουργία του το ακαδημαϊκό έτος 1974 - 1975. Ονομάστηκε Δημοκρίτειο προς τιμή του αρχαίου Έλληνα φυσικού φιλοσόφου Δημοκρίτου, ο οποίος καταγόταν από τα Άβδηρα της Θράκης.

## Οργάνωση
Έδρα του ΔΠΘ είναι η Κομοτηνή. Ακαδημαϊκά και διοικητικά όργανα του Πανεπιστημίου είναι η Σύγκλητος, το Πρυτανικό Συμβούλιο και ο Πρύτανης. Στο ΔΠΘ λειτουργούν δέκα σχολές και 28 τμήματα σε πέντε πόλεις της Θράκης και δύο της Ανατολικής Μακεδονίας - οκτώ στην Κομοτηνή, πέντε στην Ξάνθη, πέντε στην Αλεξανδρούπολη, δύο στην Ορεστιάδα, ένα στο Διδυμότειχο του Έβρου, πέντε στην Καβάλα και δύο στην Δράμα.

Ένας πλούσιος σε περιεχόμενο εκπαιδευτικό, δικτυακός τόπος με την ονομασία "Διοκλής", δημιουργήθηκε από φοιτητές και καθηγητές του τμήματος Πολιτικών Μηχανικών του Δημοκρίτειου Πανεπιστημίου Θράκης. Σε αυτόν περιλαμβάνεται ψηφιακό περιεχόμενο σχετικό με το επιστημονικό αντικείμενο του Τμήματος (εκπαιδευτικό υλικό, ηλεκτρονικά λεξικά και γλωσσάρια για Τεχνικούς Όρους, Μαθηματικά και Πληροφορική, βάσεις δεδομένων κ.λπ.), καθώς και το Ηλεκτρονικό Μουσείο Πολιτικού Μηχανικού και το Ηλεκτρονικό Περιοδικό "Ανάξαρχος".

Το Ηλεκτρονικό Μουσείο Πολιτικού Μηχανικού συγκεντρώνει ιστορικές πληροφορίες για το αντικείμενο από την αρχαιότητα μέχρι σήμερα. Πρόκειται για έναν πρωτότυπο για τα ελληνικά δεδομένα δικτυακό τόπο, που παρουσιάζει ιδιαίτερο ενδιαφέρον τόσο για τους εξειδικευμένους επισκέπτες, όσο και για το ευρύτερο κοινό. 

Το Ηλεκτρονικό Περιοδικό "Ανάξαρχος" δημοσιοποιεί τις πολιτιστικές και επιστημονικές δραστηριότητες του Τμήματος Πολιτικών Μηχανικών, και κατ' επέκταση όλου του Δημοκρίτειου Πανεπιστημίου Θράκης, της Ξάνθης και της Θράκης, αλλά και θέματα γενικού ενδιαφέροντος από ολόκληρη την Ελλάδα και το εξωτερικό. Το περιεχόμενο του τρέχοντος αλλά και των παλαιότερων τευχών είναι ελεύθερα προσβάσιμο από τους επισκέπτες του δικτυακού τόπου. 

### Σχολές και Τμήματα





## Εξωτερικοί σύνδεσμοι
*Επίσημο site

Κατηγορία:Πανεπιστήμια στην Ελλάδα
Ενέργεια μηδενικού σημείου

Η **ενέργεια του κενού** ή **ενέργεια του μηδενικού σημείου** *(Zero-Point Energy)* είναι η ελάχιστη ενέργεια την οποία είναι δυνατό να κατέχει ένα σύστημα σε κβαντικό επίπεδο, και συμβαίνει στο απόλυτο μηδέν. Στην κοσμολογία, η ενέργεια του κενού θεωρείται ότι είναι η πηγή της κοσμολογικής σταθεράς.

Πειραματική απόδειξη της ύπαρξης της ενέργειας του κενού, αποτελεί το περίφημο φαινόμενο Casimir.

## Άρθρα σε έντυπα μέσα
* 
* 
* 
* 
* 
* 
* 
* 
* 
* 
* 
*  Via Calphysics Institute.
* 
* 
* 
* 
* 
* 
* 

## Βιβλιογραφία
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Περαιτέρω ανάγνωση
### Άρθρα στον Τύπο
* 
* 
* 
* 
* 
* 
* 

### Άρθρα σε επιστημονικά έντυπα
* 
* 
* 

### Βιβλία
* 
* 
* 

## Εξωτερικοί σύνδεσμοι

* Zero-point energy?  "Ask the Van" popular science FAQ at University of Illinois.
* Philip Yam, "Exploiting Zero-point Energy", *Scientific American Magazine*, December 1997, pp. 82-85.
* Alokik Kanwal, Zero-point energy (Power Point presentation; rutgers.edu)

Κατηγορία:Ενέργεια
Κατηγορία:Επιστήμη υλικών
Κατηγορία:Θεμελιώδεις έννοιες της φυσικής
Κατηγορία:Θερμοδυναμική
Κατηγορία:Κβαντική μηχανική
Κατηγορία:Μαθηματική φυσική
Διακυβέρνηση πλοίου

Με τον όρο **Διακυβέρνηση πλοίου** (ship commandment) χαρακτηρίζεται γενικά η σχετική εξουσία και αρμοδιότητα διοίκησης του πλοίου που έχει εκ του νόμου και του ναυτικού εθίμου ο Πλοίαρχος ή Κυβερνήτης αυτού επί του πληρώματός του καθώς και επί παντός προσώπου επιβαίνοντος σ΄ αυτό, έστω  και αν είναι ανώτερός του, (του Πλοιάρχου), στη περίπτωση του πολεμικού πλοίου , εξουσία που επεκτείνεται ακόμη και επί του μεταφερομένου φορτίου μέχρι και επί του ναύλου. Με τον ίδιο όμως όρο χαρακτηρίζεται παράλληλα και η μέγιστη ευθύνη που φέρει ο Πλοίαρχος ή Κυβερνήτης εφ΄ όλων των παραπάνω και που εκδηλώνονται αμφότερες, εξουσία και ευθύνη, δια των εντολών και διαταγών του.

Χώρος διακυβέρνησης του εμπορικού πλοίου είναι η Γέφυρα του πλοίου. Στα δε πολεμικά πλοία γραμμής ο χώρος διακυβέρνησης δεν είναι πάντα η Γέφυρα του πλοίου αλλά ιδιαίτερος χώρος που ονομάζεται Κάπα-Πι-Μι (ΚΠΜ) εκ των αρχικών των λέξεων "Κέντρο Πληροφοριών Μάχης".

Κατηγορία:Πλοίο
Κατηγορία:Πολεμικό ναυτικό
Ομάδες Πρόληψης και Καταστολής Εγκλήματος

Οι **Ομάδες Πρόληψης και Καταστολής Εγκληματικότητας** (Ο.Π.Κ.Ε.) είναι ειδικές  δυνάμεις της Αστυνομίας με ειδική εκπαίδευση και εξοπλισμό. Ιδρύθηκαν τον  Φεβρουάριο του 2001  μετά από απόφαση του τότε αρχηγού της Ελληνικής Αστυνομίας Ιωάννη Γεωργακόπουλου.

Kύριος σκοπός των ΟΠΚΕ είναι η αποτελεσματική επέμβαση σε επικίνδυνες περιοχές με σκοπό την καταστολή εγκλημάτων. Από το 2011 συγκροτούν το τμήμα ειδικών επιχειρήσεων το οποίο είναι αρμόδιο για την εκτέλεση επικίνδυνων επιχειρήσεων καθώς και την οργάνωση των ομάδων. Επίσης οι ΟΠΚΕ συμμετέχουν και σε άλλες υπηρεσίες όπως η φύλαξη προσώπων υψηλού προφίλ, καθώς και την μεταφορά επικίνδυνων κρατούμενων. To προσωπικό της ΟΠΚΕ τυγχάνει ειδικής εκπαίδευσης, όπως τακτικές μάχης, σκοποβολή, αυτοάμυνα, είσοδος σε κτίρια και απεμπλοκή ομάδας. Οι ΟΠΚΕ διαθέτουν βαρύ οπλισμό, όπως πολεμικά τουφέκια, υποπολυβόλα, καραμπίνες και πιστόλια. Οι δυνάμεις διαθέτουν  και αντιβαλλιστικά κράνη που έχουν χρησιμοποιηθεί σε επικίνδυνες αποστολές.

## Παραπομπές


Κατηγορία:Ελληνικά σώματα ασφαλείας
Κατηγορία:Πρόληψη στην Ελλάδα
Κατηγορία:Έγκλημα στην Ελλάδα
Καλωδιακό πλοίο

thumb|right|280px|Το ελληνικό καλωδιακό πλοίο «Θαλής ο Μιλήσιος»
**Καλωδιακό πλοίο** ή απλά **καλωδιακό** (*cable ship*) χαρακτηρίζεται κάθε πλοίο ειδικής απασχόλησης όπως συνηθίζεται να λέγεται, που φέρει ανάλογο τεχνικό εξοπλισμό για πόντιση υποβρύχιων καλωδίων (*cable bedding*) προς εξυπηρέτηση επικοινωνιακών σκοπών, όπως τηλεγραφικά ή τηλεφωνικά καλώδια. Επίσης με τον ίδιο όρο χαρακτηρίζονται και πλοία που χρησιμοποιούνται για τον έλεγχο και την συντήρηση ή επισκευή ποντισμένων καλωδίων.

Τέτοια πλοία συνήθως είναι κρατικά και λιγότερο ιδιωτικά (εμπορικά). Φέρουν στη πλώρη ή στη πρύμνη ειδική κατασκευή προβόλων δια των οποίων διέρχεται ο καλωδιακός τροχός από τον οποίο αργά - αργά ξετυλίγεται και ποντίζεται το καλώδιο. Εναλλακτικά, ο τροχός παραμένει στο κύτος/αμπάρι και με ειδικούς τρόχιλους το καλώδιο οδηγείται στη πλώρη, ή στη πρύμνη, όπου και ποντίζεται, με μεγαλύτερους όμως κινδύνους φθοράς λόγω κάμψεων. Τα δε πλοία συντήρησης υποβρυχίων καλωδίων, φέρουν συνήθως πλευρική κατασκευή με τρόχιλους δια των οποίων διέρχεται το υποβρύχιο καλώδιο ανελκυόμενο και ποντιζόμενο (όπως το ύφασμα στη ραπτομηχανή). 

Τέτοιος τύπος καλωδιακού πλοίου ήταν και το ελληνικό καλωδιακό «Θαλής ο Μιλήσιος» που ανήκε στον ΟΤΕ και που σήμερα βρίσκεται ελλιμενισμένο στη μαρίνα Φλοίσβου ως Πλοίο μουσείο.
## Εξωτερικοί σύνδεσμοι
* 

Κατηγορία:Βοηθητικά πλοία
Κεσάι Νότε

Ο **Κεσάι Χέζα Νότε** (*Kessai Hesa Note*, 7 Αυγούστου 1950-) είναι πολιτικός από τις νήσους Μάρσαλ. Υπηρέτησε ως πρόεδρος της χώρας από το 2000 ως το 2008.

## Βιογραφία
Γεννήθηκε στο Αϊλινγκλάπλαπ το 1950. Είναι μέλος του Ηνωμένου Δημοκρατικού Κόμματος και εξελέγη πρόεδρος το 2000 από το Κοινοβούλιο. Επανεξελέγη τον Ιανουάριο του 2004, με 20 ψήφους έναντι 9 για τον Τζάστιν ντεΜπραμ (Justin deBrum).

Στις 7 Ιανουαρίου του 2008 στην ψηφοφορία του Κοινοβουλίου για πρόεδρο ήρθε 2ος με 15 ψήφους και τον διαδέχθηκε στην προεδρία της χώρας ο Λιτόκουα Τομέινγκ, ο οποίος στην ίδια ψηφοφορία έλαβε 18 ψήφους.

Το 2016 στην βραχύβια κυβέρνηση του Κάστεν Νέμρα, ο Νότε έγινε υπουργός Εξωτερικών.

## Εξωτερικοί σύνδεσμοι
* Επίσημο βιογραφικό

## Παραπομπές


Νοτε Κεσαι
Λέναρτ Μέρι

Ο **Λέναρτ Μέρι** (*Lennart Meri*, 29 Μαρτίου 1929 - 14 Μαρτίου 2006) ήταν Εσθονός συγγραφέας, σκηνοθέτης και πολιτικός.

## Βιογραφία
Γεννήθηκε στο Τάλιν στις 29 Μαρτίου 1929. Ο Μέρι ήταν ηγέτης του Κινήματος για την Ανεξαρτησία της Εσθονίας και σπούδασε στο εξωτερικό. Παντρεύτηκε δύο φορές και απέκτησε 3 παιδιά.

Το 1990-1992 χρημάτισε Υπουργός Εξωτερικών. Υπήρξε Πρόεδρος της Εσθονίας από το 1992 ως το 2001. Ορκίστηκε Πρόεδρος στις 6 Οκτωβρίου 1992 και επανεξελέγη στις 20 Σεπτεμβρίου 1996, για δεύτερη και τελευταία θητεία. Τον διαδέχθηκε στην προεδρία ο Άρνολντ Ρούτελ (Arnold Rüütel).

Το 1998 ψηφίστηκε "Ευρωπαίος της χρονιάς" από τη γαλλική εφημερίδα La Vie. Πέθανε στις 14 Μαρτίου 2006.

## Βιβλία
* 1964 – "Tulemägede maale" (To the Land of Fiery Mountains)
* 1974 – "Virmaliste väraval" (At the Gate of Northern Light)
* 1976 – "Hõbevalge" (Silverwhite)
* 1977 – "Lähenevad rannad" (Nearing Shores)
* 1984 – "Hõbevalgem"

## Εξωτερικοί σύνδεσμοι
* http://news.bbc.co.uk/1/hi/world/europe/4806218.stm (νεκρολογία στο BBC).

Κατηγορία:Πρόεδροι της Εσθονίας
Κατηγορία:Απόφοιτοι Πανεπιστημίου του Τάρτου
Μισλίν Καλμί-Ρέι

Η **Μισλίν Καλμί-Ρέι** (*Micheline Calmy-Rey*) είναι Ελβετίδα πολιτικός, Πρόεδρος της Ελβετικής Συνομοσπονδίας το 2011.

## Βιογραφία
Γεννήθηκε στις 8 Ιουλίου 1945 στη Σιόν και σπούδασε Πολιτικές Επιστήμες. Παντρεύτηκε το 1966 με τον Αντρέ Καλμί και απέκτησαν δύο παιδιά. Το 2001 έγινε πρόεδρος του *Conseil d'Etat*. Μέλος του Ομοσπονδιακού Συμβουλίου από το 2003, το 2005 εξελέγη αντιπρόεδρος της Ελβετίας (για το 2006). Στις 13 Δεκεμβρίου 2006 εξελέγη με 147 ψήφους Πρόεδρος της Ομοσπονδίας για το 2007. Είναι η δεύτερη γυναίκα που έγινε Πρόεδρος στην ιστορία της Συνομοσπονδίας, μετά τη Ρουθ Ντρέιφους. Το 2010 εξελέγη για δεύτερη φορά και ανέλαβε πρόεδρος για το έτος 2011.

### Σχέσεις με Ιράν
Η Καλμί-Ρέι επικρίθηκε έντονα επειδή φόρεσε μπούρκα κατά τη συνάντησή της με τον Ιρανό πρόεδρο Μαχμούντ Αχμεντινετζάντ στις 19 Μαρτίου 2008. Η πολιτικός απάντησε στις κατηγορίες λέγοντας ότι επικαλέστηκε το πρωτόκολλο.
Η πολιτικός προκάλεσε επίσης αρνητικές αντιδράσεις από τις ΗΠΑ και το Ισραήλ όταν ελβετική ενεργειακή εταιρεία υπέγραψε συμφωνία με το Ιράν για παροχή φυσικού αερίου.

## Παραπομπές


## Εξωτερικοί σύνδεσμοι

* Προφίλ

Κατηγορία:Πρόεδροι της Ελβετικής Συνομοσπονδίας
Σουραγιούτ Τσουλανόντ

Ο **Σουραγιούτ Τσουλανόντ** (*Surayud Chulanont*, ταϊλανδέζικα:    สุรยุทธ์ จุลานนท์,) είναι στρατιωτικός, ο οποίος θήτευσε ως ο 33ος Πρωθυπουργός της Ταϊλάνδης.

## Καριέρα
Γεννήθηκε στην επαρχία Πετσαμπουρί στις 28 Αυγούστου του 1943. Παντρεύτηκε την Τσιτραβάντι Τσουλανόντ (Chitravadee Chulanont) και έχουν 3 γιους. Πρώην στρατιωτικός και αρχηγός του Στρατού, διορίστηκε Πρωθυπουργός την 1η Οκτωβρίου του 2006 από τον ισχυρό άνδρα της χώρας, Σοντί Μπουνγιαρατκλίν. 

## Καθεστώς
Κατά τη διάρκεια της πρωθυπουργίας του, αυξήθηκαν τα επίπεδα διαφθοράς στη χώρα του. Επιπλέον, το καθεστώς του κατηγορήθηκε μεταξύ άλλων για παραβιάσεις ανθρωπίνων δικαιωμάτων και πλήγματα στην ελευθερία του Τύπου.  Επιπλέον, η οικονομική κατάσταση στη χώρα επιδεινώθηκε και η ανάπτυξη μειώθηκε σετο χειρότερο ποσοστό για τις χώρες της περιοχής.  Διατηρήθηκε στο αξίωμα ως τις 29 Ιανουαρίου του 2008.

## Παραπομπές


## Εξωτερικοί σύνδεσμοι
* 

Κατηγορία:Ταϊλανδοί στρατιωτικοί
Αμπιτίμπι (ποταμός)

Ο **ποταμός Αμπιτίμπι** (*Abitibi*) είναι ένας ποταμός στο βορειοανατολικό Οντάριο του Καναδά. Πηγάζει από την αβαθή λίμνη σε βόρεια κατεύθυνση. Εχει μήκος 547 χλμ. Ο ποταμός ήταν ένας σημαντικός δρόμος εμπορίου γούνας για την επιχείρηση του κόλπου Χάντσον (*Hudson Bay Company*). Σήμερα βρίσκονται στον ποταμό παραγωγικές εγκαταστάσεις υδροηλεκτρικής ενεργειας.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Καναδά
Κατηγορία:Οντάριο
Υπέρταση ενεργοποίησης

Η **υπέρταση ενεργοποίησης** (activation polarization) εμφανίζεται, όταν ο ρυθμός μιας ηλεκτροχημικής αντίδρασης στην επιφάνεια ενός ηλεκτροδίου καθορίζεται από την αργή κινητική του ηλεκτροδίου. Με άλλα λόγια η υπέρταση ενεργοποίησης σχετίζεται άμεσα με τους ρυθμούς των ηλεκτροχημικών αντιδράσεων. Το ηλεκτρικό ρεύμα, δηλαδή η συνεχής ροή των ηλεκτρονίων από την άνοδο προς την κάθοδο, έχει ως αποτέλεσμα τη μεταβολή του δυναμικού ισορροπίας ανάλογα με την ένταση του ρεύματος και ονομάζεται υπέρταση ή πόλωση ηλεκτροδίου. 

Το φαινόμενο, λοιπόν, της υπέρτασης συνδέεται άμεσα με την ένταση του ρεύματος που διαρρέει το ηλεκτρόδιο και συνεπώς με την ταχύτητα που πραγματοποιούνται οι ηλεκτροχημικές δράσεις (κινητική των ηλεκτροδιακών δράσεων).

Κατηγορία:Ηλεκτροχημεία
Κουρτ Τουχόλσκυ

Ο **Κουρτ Τουχόλσκυ** (Kurt Tucholsky, 9 Ιανουαρίου 1890 - 21 Δεκεμβρίου 1935) ήταν Γερμανός δημοσιογράφος, σατιρικός ποιητής και συγγραφέας. Έγραψε επίσης με τα ψευδώνυμα Κάσπαρ Χάουζερ, **Πέτερ Πάντερ** (Peter Panter), **Τέομπαλντ Τίγκερ** (*Theobald Tiger*) και **Ίγκνατζ Βρώμπελ** (*Ignaz Wrobel*).
## Βιογραφία
Γεννημένος στη γειτονιά Μοαμπίτ (Moabit) του Βερολίνου, μετακόμισε το 1924 στο Παρίσι και το 1930 στη Σουηδία. Ο Τουχόλσκυ ήταν ένας από τους σημαντικότερους δημοσιογράφους της Δημοκρατίας της Βαϊμάρης. Ως κριτικός εργάστηκε για το εβδομαδιαίο περιοδικό *Weltbühne* (*Παγκόσμια Σκηνή*) γράφοντας στο στιλ και την παράδοση του Χάινριχ Χάινε (*Heinrich Heine*). Ήταν ταυτόχρονα τραγουδοποιός και ποιητής και συντάκτης σατιρικών πολιτικών περιοδικών. Θεωρήθηκε ως αριστερός δημοκράτης και ειρηνόφιλος, και ότι τασσόταν ενάντια στις αντιδημοκρατικές τάσεις - προ πάντων στην πολιτική, το στρατό και τη δικαιοσύνη. Όταν ήρθαν οι Ναζί στην εξουσία το 1933, τα βιβλία του κάηκαν και έχασε την υπηκοότητά του.

Στα Ελληνικά έχουν μεταφραστεί τέσσερα κείμενά του στον έργο με τίτλο "Σούρουπο ή χάραμα;" Μετάφραση: Σωματείο Μεταπτυχιακών Σπουδών Γερμανικής Γλώσσας και Λογοτεχνίας, με την υποστήριξη της Γερμανικής πρεσβείας στην Αθήνα. Εκδόσεις: ΚΡΙΤΙΚΗ, Απρίλιος 2021.

## Παραπομπές


Κατηγορία:Γερμανοί δημοσιογράφοι
Κατηγορία:Γερμανοί ποιητές
Κατηγορία:Γερμανοί συγγραφείς
Κατηγορία:Γερμανοεβραίοι
Μαξ Μπιλ

thumb|right|Μαξ Μπιλ pολόι
Ο **Μαξ Μπιλ** (*Max Bill*, 22 Δεκεμβρίου 1908 - 9 Δεκεμβρίου 1994) ήταν Ελβετός αρχιτέκτονας, καλλιτέχνης, και σχεδιαστής. Μετά από μια μαθητεία ως αργυροχόος, ο Bill σπούδασε στο Μπάουχαους του Dessau, όπου και δίδαξε αργότερα. Το 1944, έγινε καθηγητής στο σχολείο των τεχνών στη Ζυρίχη. Το 1950, η Inge Aicher-Scholl, ο Οτλ Αϊχερ και ο Μπιλ ίδρυσαν τη Σχολή του Ουλμ, μια πρωτοποριακή σχολή σχεδιασμού στην παράδοση του Μπάουχαους, η οποία έκλεισε το 1968.

## Παραπομπές


## Εξωτερικοί σύνδεσμοι
* 

Κατηγορία:Ελβετοί αρχιτέκτονες
Κατηγορία:Βιομηχανικοί σχεδιαστές
Γενεαλογικό δέντρο

right|frame|Παράδειγμα δενδρικής διάταξης «γενεαλογικού δένδρου προγόνων»

Το **γενεαλογικό** ή **οικογενειακό δέντρο** αποτελεί περιγραφική ή σχηματική αναφορά επί του συνόλου των γνωστών προγόνων ή απογόνων κάποιου ανθρώπου, καθώς και το διάγραμμα που τους εμφανίζει σε δενδρική δομή μέχρι κάποιο όριο, είτε στο παρόν, είτε σε ιστορικό παρελθόν.

Γενικά το γενεαλογικό δένδρο είναι ένας πίνακας που χρησιμοποιείται κυρίως στη γενεαλογία. Ο σκοπός του γενεαλογικού δέντρου είναι να αναδείξει συσχετισμούς και βαθμούς οικογενειακούς ή συγγένειας ανθρώπων. Σε αυτό καταγράφονται τα ονόματα των απογόνων καθώς και πολλές άλλες πληροφορίες όπως ημερομηνίες γέννησης, θανάτου, βαπτίσεων, γάμων, τοποθεσίες και επαγγέλματα.

## Μορφές γενεαλογικού δένδρου
Η δενδρική δομή των γενεαλογικών δένδρων παρουσιάζεται κατά δύο μορφές: ως «Γενεαλογικό δένδρο απογόνων» και ως «Γενεαλογικό δένδρο προγόνων».
:Γενεαλογικό δένδρο απογόνων: Η δενδρική δομή της μορφής αυτής παρουσιάζει τον αρχαιότερο πρόγονο στο κάτω μέρος με την εξέλιξη των απογόνων προς τα πάνω.
:Γενεαλογικό δένδρο προγόνων: Η δενδρική δομή της μορφής αυτής παρουσιάζει, αντίθετα με το προηγούμενο, τον νεότερο απόγονο στο κάτω μέρος με δενδρική παρουσίαση των προγόνων του.

## Δείτε επίσης
* Δένδρο του Ιεσσαί
* Π.Δ.Καγκελάρη "Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)", Κέρκυρα 2011 ISBN 978-960-85532-2-4

Κατηγορία:Γενεαλογία
Κάτω Άσσος Κορινθίας

Ο **Κάτω Άσσος** είναι παραθαλάσσιο χωριό του Νομού Κορινθίας. Βρίσκεται 10 χλμ. Δ. της Κορίνθου. Μέχρι το 1928 ονομάζονταν Αζίζι. Τα τελευταία χρόνια παρατηρείται έντονη οικιστική ανάπτυξη, με την κατασκευή εκατοντάδων νέων εξοχικών κατοικιών. Αποτελεί τοπική ενότητα του Δήμου Κορινθίων.

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Δυρράχιο

right|thumb|250px|Άποψη της πόλης από το λιμάνι
Το **Δυρράχιο** (αλβ. *Durrës* «*Ντούρες*», αρχ. ελλ.: *Επίδαμνος* και *Δυρράχιον*, λατ. *Dyrrachium*, ιταλ. *Durazzo*, τουρκ. *Dıraç*, βουλγ. και σερβ. *Драч* ) είναι η δεύτερη μεγαλύτερη πόλη και το κυριότερο λιμάνι της Αλβανίας. Βρίσκεται στις ακτές της κεντρικής Αλβανίας, περίπου 33 χιλιόμετρα δυτικά της πρωτεύουσας Τίρανα. Είναι μια από τις αρχαιότερες και οικονομικά σημαντικότερες πόλεις της Αλβανίας.

Το Δυρράχιο βρίσκεται σε ένα από τα στενότερα σημεία της Αδριατικής Θάλασσας, απέναντι από τα Ιταλικά λιμάνια του Μπάρι (σε απόσταση 300 χλμ.) και του Μπρίντιζι (σε απόσταση 200 χλμ.). Έχει το μεγαλύτερο λιμάνι της Αλβανίας και το νεότερο δημόσιο πανεπιστήμιο, το Πανεπιστήμιο Αλεξάντερ Μοϊσίου. Έχει πληθυσμό 115.550 κατοίκους, ενώ η μητροπολιτική περιοχή έχει πληθυσμό 265.530. Είναι, επίσης, το σημείο συνάντησης των εθνικών οδών SH2 και SH4.

Ιδρυμένο τον 7ο αιώνα π.Χ. από Ελληνες αποίκους από την Κόρινθο και την Κέρκυρα, με το όνομα **Επίδαμνος**, κατοικείται συνεχώς επί 2.700 χρόνια και είναι μια από τις αρχαιότερες πόλεις της Αλβανίας. Υπήρξε πρωτεύουσα της Αλβανίας από τις 7 Μαρτίου 1914 μέχρι τις 11 Φεβρουαρίου 1920, επί της βασιλείας του Γουλιέλμου της Αλβανίας στο Πριγκιπάτο της Αλβανίας.

## Ονομασία
Τις προηγούμενες δεκαετίες, το αλβανικό όνομα της πόλης, *Durrës* (*Durrësi*), σταδιακά αντικατέστησε την ευρύτατα διαδεδομένη χρήση της ιταλικής ονομασίας *Durazzo*. Η πόλη στην αρχαία Ελλάδα, αλλά και κατοπινά, ήταν γνωστή ως Επίδαμνος [ΕΤΥΜΟΛ. 

## Βιβλιογραφία

* Περιοδικό «Ηπειρωτικά Χρονικά», τεύχος 37, Ιωάννινα 2003.
* Αλβανία, Ιστορία, Αρχαιολογία, Γλώσσα, Θρησκεία, Τέχνη, Γεωγραφία, Τουρισμός,μετάφραση ΛΙΑΤΗΣ ΚΛΕΑΡΧΟΣ, ΝΙΚΑ ΜΑΚΛΕΝΑ, εκδόσεις: ORAMA-NAKAS, Δεκέμβριος 2013, ISBN 9789604489152.
* Αναγνωστόπουλος-Παλαιολόγος Θάνος, Ελλάς και Αλβανία στις αρχές του εικοστού αιώνα, τεκμήρια από το αρχείο του Νεοκλή Καζάζη, εκδόσεις: Κυρομάνος, Απρίλιος 1995.
* Γερόλυμπος Γεώργιος, Εγνατία οδός, εκδόσεις: Ολκός, Νοέμβριος 2008, ISBN 9789608154629, (λεύκωμα).
* Ζάχου Βιλχεμίνα-Κωνσταντίνα, Η Γεωπολιτική σημασία του χώρου της Αδριατικής και του Ιονίου (11ος-12ος αιώνας), εκδόσεις: Γρηγόρη, Αθήνα Δεκέμβριος 2016.
* Ζιάγκος Νίκος, Φεουδαρχική Ήπειρος και Δεσποτάτο της Ελλάδας, συμβολή στο Νέο Ελληνισμό, εκδόσεις: ΑΘΗΝΑ, Δεκέμβριος 1974.
* Κοντογιαννοπούλου Αναστασία, Τοπικά Συμβούλια στις Βυζαντινές πόλεις, Παράδοση και εξέλιξη (13ος-15ος αιώνας), εκδόσεις: Ακαδημία Αθηνών, Δεκέμβριος 2015, ISBN 9789604043057.
* Τζουβάρα-Σούλη Χρυσηίς, Η λατρεία των γυναικείων θεοτήτων στην Αρχαία Ήπειρο, εκδόσεις: Πανεπιστήμιο Ιωαννίνων, Ιωάννινα Δεκέμβριος 1979.

## Εξωτερικοί σύνδεσμοι

* Δυρράχιο, ιστοσελίδα του δήμου

Κατηγορία:Αρχαιολογικοί τόποι στην Αλβανία
Κατηγορία:Πόλεις της Αλβανίας
Αντρέι Μπογκολιούμπσκι

right|thumb|200px|Ο Αντρέι Μπογκολιούμπσκι
Ο **Αντρέι Α΄ Μπογκολιούμπσκι** (*Андрей Боголюбский*, 1111 – 29 Ιουνίου 1174) ήταν μέγας πρίγκιπας του Βλαντίμιρ-Σούζνταλ από το 1157 μέχρι τον θάνατό του. Ήταν γιος του Γιούρι Ντολγκορούκι, ο οποίος ανακήρυξε το γιο του πρίγκιπα στο Βίσγκοροντ (κοντά στο Κίεβο).

## Βιογραφία
Άφησε το Βίσγκοροντ το 1155 για το Βλαντίμιρ και μετά το θάνατο του πατέρα του (1157) έγινε πρίγκιπας του Βλαντίμιρ, Ροστόβ και Σούζνταλ.

Ο Αντρέι Μπογκολιούμπσκι προσπάθησε να ενώσει υπό την κυριαρχία του όλα τα εδάφη του Κράτους των Ρως, που βρισκόταν σε διαδικασία αποσύνθεσης. Από το 1159 αγωνίστηκε με επιμονή να υποτάξει το Νόβγκοροντ και διεξήγαγε ένα σύνθετο διπλωματικό και στρατιωτικό παιχνίδι με τους Ρως του νότου. Το 1169 τα στρατεύματά του κατέλαβαν το Κίεβο, επέστρεψε όμως μετά τη νίκη του στα βορειονατολικά, πράγμα που υπογραμμίζει την παρακμή της παλιάς πρωτεύουσας. Απέκτησε επίσης το δικαίωμα να εισπράττει φόρο από τον πληθυσμό της Ντβίνσκαγια. Όταν έγινε κυρίαρχος όλης της γης του Σούζνταλ, μετέφερε την πρωτεύουσά του στο Βλαντίμιρ, το ενδυνάμωσε και έχτισε τον μεγαλοπρεπή Καθεδρικό της Κοιμήσεως και άλλους ναούς και μοναστήρια. Κάτω από την ηγεσία του το Βλαντίμιρ επεκτάθηκε και χτίστηκαν οχυρώσεις γύρω από την πόλη. 

Την ίδια εποχή χτίστηκε κοντά στο Βλαντίμιρ το φρούριο Μπογκολιούμποβο και έγινε ο αγαπημένος τόπος διαμονής του, εξ ου και το παρωνύμιο «Μπογκολιούμπσκι». 

Επειδή προσπάθησε να ενισχύσει την κεντρική εξουσία και συγκρούστηκε με εξέχοντες Βογιάρους, καταστρώθηκε εναντίον του ένα σχέδιο, που είχε ως αποτέλεσμα τη δολοφονία του τη νύχτα της 28ης προς 29 Ιουνίου 1174. Το πολεμικό τσεκούρι του, διακοσμημένο με ενθέματα από ασήμι, βρίσκεται στο Εθνικό Ιστορικό Μουσείο της Μόσχας.

## Οικογένεια
Ο γιος του:
* Γιούρι (Γεώργιος) ήταν ο πρώτος σύζυγος της βασίλισσας Ταμάρ της Γεωργίας.

## Εξωτερικοί σύνδεσμοι

Κατηγορία:Ρουρικίδες
Κατηγορία:Μεσαιωνική ιστορία της Ρωσίας
Ούμπιχ

Ο όρος **Ούμπιχ** μπορεί να αναφέρεται στα παρακάτω:

* Στο έθνος των Ούμπιχ.
* Στη γλώσσα Ούμπιχ.
Επαρχία Ρέζεκνε

Η **Επαρχία Ρέζεκνε** (λετονικά: *Rēzeknes rajons*) είναι μια από τις 26 επαρχίες της Λετονίας. Βρίσκεται στο ανατολικό τμήμα της χώρας.

## Πόλεις
*Ρέζεκνε
*Βίλιανι

Ρεζεκνε
Βίλιανι

Η **Βίλιανι** (λετονικά: *Viļāni* , λιθουανικά: *Vilianai*) είναι κωμόπολη της ανατολικής Λετονίας. Έχει πληθυσμό 3.156 κατοίκους το 2016 και βρίσκεται στο ανατολικό μέρος της Επαρχίας Ρέζεκνε.

## Ιστορία
Η πόλη αναφέρεται για πρώτη φορά το 1495 με το όνομα Wielona. Το 1507, το μεγαλύτερο κτήμα της περιοχής της Λατγαλίας, κατέστη ιδιοκτησία του de Overlak. Στο 1752 ο Μ. Riks, ο οποίος ήταν ο ηγεμόνας του Βοϊβοδάτου του Ινφλάντι αγόρασε το κτήμα Βίλιανι. Ήταν ο πρώτος γαιοκτήμονας που επηρέασε πολύ θετικά την ανάπτυξη της περιοχής. Έχτισε το μοναστήρι και την εκκλησία του Αγίου Μιχαήλ σε ρυθμό μπαρόκ.

Το 1839 το κτήμα Βίλιανι περιήλθε στην ιδιοκτησία του Vincent Janovskis. Την εποχή εκείνη στην πόλη υπήρχαν βιοτεχνίες επεξεργασίας λινού οι οποίες εφοδίαζαν τον τσαρικό στρατό με ζώνες, τσάντες, παπούτσια και άλλα δερμάτινα αξεσουάρ. Επίσης, υπήρχαν βιοτεχνίες κατασκευής τούβλων, ελαιοτριβεία ζυθοποιεία κ.α. Το 1852, το κτήμα Βίλιανι ονομάζεται οικισμός έχοντας 12 σπίτια. Το 1925 υπήρχαν 4 σχολεία στην Βίλιανι, ενώ στις 25 Φεβρουαρίου 1928 ανακηρύχθηκε πόλη. Μεγάλες καταστροφές έπαθε από τον γερμανικό στρατό στον Β΄ Παγκόσμιο Πόλεμο, κατά τον οποίο η πόλη καταστράφηκε σχεδόν ολοσχερώς.

## Παραπομπές


## Εξωτερικοί σύνδεσμοι
* Επίσημη ιστοσελίδα της Βίλιανι 

Κατηγορία:Πόλεις της Λετονίας
Σημαία της Ιαπωνίας

[thumb|250px|[Αρχείο:FIAV 110110.svg|20px Αναλογία 2:3]]

Η **[[σημαία]] της [[Ιαπωνία|Ιαπωνίας]]**, γνωστή και ως «Σημαία του Ήλιου» (Νισσόοκι , 日章旗) ή Χινομαρού (日の丸 «ηλιακός δίσκος») είναι λευκή με ένα μεγάλο κόκκινο δίσκο που εκπροσωπεί τον ανατέλλοντα ήλιο, στο κέντρο. Χρονολογείται, σύμφωνα με το θρύλο, από τους Μογγόλους του 13ου αιώνα, όταν ο βουδιστής Νίτσιρεν φερόταν να είχε προσφέρει τη σημαία αυτή στον Αυτοκράτορα της Ιαπωνίας. Υιοθετήθηκε το 1870. Η χώρα έχει Σύνταγμα από τις 3 Μαΐου του 1947.

thumb|Σημαία του Αυτοκράτορα της Ιαπωνίας.

## Εξωτερικοί σύνδεσμοι
* 
* Πρωτόκολλο σημαίας 
* Ιστότοπος για τις σημαίες της αυτοκρατορικής οικογένειας 

Ιαπωνια
Κατηγορία:Εθνικά σύμβολα της Ιαπωνίας
Κατηγορία:Σημαίες της Ασίας
Κατηγορία:Αυτοκρατορία της Ιαπωνίας
Σημαία της Ινδίας

250px|thumb| Αναλογία: 2:3

Η **[[σημαία]] της [[Ινδία|Ινδίας]]** καθιερώθηκε από τη Συντακτική Εθνοσυνέλευση της Ινδίας στις 22 Ιουλίου 1947, λίγες ημέρες πριν από την ανεξαρτησία της χώρας από τους Βρετανούς στις 15 Αυγούστου 1947. Ο όρος «τρίχρωμη» απαντάται επίσης στην Ινδία, όταν αναφέρονται στη σημαία. Η σημαία είναι τρίχρωμη, με οριζόντιες λωρίδες, χρώματος πορτοκαλί του κρόκου στην κορυφή, λευκού στη μέση και πράσινου στο κάτω μέρος. Στο κέντρο, βρίσκεται ένας γαλάζιος τροχός με 24 ακτίνες. Ο τροχός είναι γνωστός ως Ασόκα Τσάκρα και η διάμετρός του είναι τα τρία τέταρτα του μήκους της λευκής λωρίδας. Σχεδιάστηκε από τον Πινγκάλι Βενκάγια. Υιοθετήθηκε στις 22 Ιουλίου 1947.

Η χώρα έχει Σύνταγμα από τις 26 Ιανουαρίου 1950.

## Βιβλιογραφία

* 

Ινδία
Κατηγορία:Εθνικά σύμβολα της Ινδίας
Κατηγορία:Σημαίες της Ασίας
Σημαία των Ηνωμένων Πολιτειών

[thumb|250px|right|[Αρχείο:FIAV 111111.svg|23x15px Αναλογία: 10:19]]

Η **[[σημαία]] των [[ΗΠΑ|Ηνωμένων Πολιτειών]]** αποτελείται από 13 ισομεγέθεις οριζόντιες λωρίδες (συμβολίζουν τις 13 αρχικές πολιτείες) χρώματος κόκκινου (κορυφή και κάτω μέρος), που εναλλάσσονται με λευκές και ένα μπλε ορθογώνιο στην άνω προς τον ιστό γωνία, που φέρει 50 μικρά, λευκά, πεντάκτινα αστέρια, τα οποία συμβολίζουν τις 50 σήμερα πολιτείες. Τα αστέρια είναι διατεταγμένα σε εννέα οριζόντιες σειρές. Η κάθε σειρά έχει είτε 6 αστέρια είτε πέντε εναλλασσόμενα, με την πρώτη σειρά των 6 να βρίσκεται στην κορυφή. Ονομάζεται επίσης «αστερόεσσα», η οποία λέξη είναι το θηλυκό του αρχαίου επιθέτου «ἀστερόεις», δηλαδή έναστρος.

Υιοθετήθηκε στις 4 Ιουλίου 1960. Η χώρα έχει Σύνταγμα από τις 4 Μαρτίου 1789.

## Παραπομπές


## Βιβλιογραφία
* Allentown Art Museum. *The American Flag in the Art of Our Country.* Allentown Art Museum, 1976.
* Herbert Ridgeway Collins. *Threads of History: Americana Recorded on Cloth 1775 to the Present.* Smithsonian Institution Press, 1979.
* Grace Rogers Cooper. *Thirteen-star Flags: Keys to Identification.* Smithsonian Institution Press, 1973.
* David D. Crouthers. *Flags of American History.* Hammond, 1978.
* Louise Lawrence Devine. *The Story of Our Flag.* Rand McNally, 1960.
* William Rea Furlong, Byron McCandless, and Harold D. Langley. *So Proudly We Hail: The History of the United States Flag.* Smithsonian Institution Press, 1981.
* Scot M. Guenter, *The American Flag, 1777-1924: Cultural Shifts from Creation to Codification.* Fairleigh Dickinson University Press. 1990. online
* Marc Leepson, ''Flag: An American Biography''. Thomas Dunne Books/St. Martin's Press, 2005.
* David Roger Manwaring. *Render Unto Caesar: The Flag-Salute Controversy.* University of Chicago Press, 1962.
* Boleslaw Mastai and Marie-Louise D'Otrange Mastai. *The Stars and the Stripes: The American Flag as Art and as History from the Birth of the Republic to the Present.* Knopf, 1973.
* Milo Milton Quaife. *The Flag of the United States.* 1942.
* Milo Milton Quaife, Melvin J. Weig, and Roy Applebaum. *The History of the United States Flag, from the Revolution to the Present, Including a Guide to Its Use and Display.* Harper, 1961.
* Albert M. Rosenblatt. "Flag Desecration Statutes: History and Analysis," *Washington University Law Quarterly* 1972: 193-237.
* Leonard A. Stevens. *Salute! The Case of The Bible vs. The Flag.* Coward, McCann & Geoghegan, 1973.

## Εξωτερικοί σύνδεσμοι

* Σημαιές του κόσμου:ΗΠΑ 

Κατηγορία:Εθνικά σύμβολα των Ηνωμένων Πολιτειών
Ηνωμένες Πολιτείες Αμερικής
Κατηγορία:Σημαίες των Ηνωμένων Πολιτειών
Ρέζεκνε

Το **Ρέζεκνε** (λετονικά: Rēzekne, εσθονικά: Räisaku, πολωνικά: Rzeżyca, ρωσικά: Режица, Резекне) είναι πόλη της ανατολικής Λετονίας. Ανήκει στην επαρχία Ρέζεκνε και έχει πληθυσμό 31.216 κατοίκους το 2016. Απέχει 242 χλμ. από τη Ρίγα.

Από τον 9ο έως τον 13ο αιώνα στην περιοχή υπήρχε ένα οχυρό το οποίο  καταστράφηκε από τους σταυροφόρους, οι οποίοι έχτισαν, το 1285, στη θέση του ένα νέο κάστρο ερείπια του οποίου σώζονται μέχρι σήμερα. Η ονομασία *Ρέζεκνε* καθιερώνεται το 1285 και η πόλη γίνεται μέλος της Πολωνικής-Λιθουανικής Κοινοπολιτείας το 1582. Το 1773 δόθηκε στο Ρέζεκνε το καθεστώς πόλης και με τον διαμελισμό της Πολωνίας προσαρτάται στη Ρωσία. Η πόλη υπέστη μεγάλες καταστροφές και σχεδόν ερημώθηκε κατά τον Β΄ παγκόσμιο πόλεμο.

## Δημογραφικά στοιχεία

Εθνοτική σύνθεση την 1 Ιανουαρίου του 2015 του Ρέζεκνε.
* Ρώσοι: 45,7% (14.571)
* Λετονοί: 44,4% (14.147)
* Πολωνοί: 2,4% (758)
* Λευκορώσοι: 1,5% (489)
* Ουκρανοί: 1,3% (405)
* Άλλοι: 4,8% (1.516)

## Αδελφοποιημένες πόλεις
*  Άρενταλ - Νορβηγία
*  Τσεστοχόβα - Πολωνία
*  Ντμίτροφ - Ρωσία
*  Λιανόζοβο - Ρωσία
*  Σουβάλκι - Πολωνία
*  Βιτσέμπσκ - Λευκορωσία
*  Λαϊνάτε - Ιταλία

## Παραπομπές


## Εξωτερικοί σύνδεσμοι

* Η ιστοσελίδα του δήμου

Κατηγορία:Πόλεις της Λετονίας
Σημαία της Ινδονησίας

[thumb|right|250px|[Αρχείο:FIAV 111111.svg|23px Αναλογία: 2:3]]

Η **[[σημαία]] της [[Ινδονησία|Ινδονησίας]]** είναι γνωστή ως «Σανγκ Μεράχ Πουτίχ» στα ινδονησιακά, βασίζεται στην Αυτοκρατορία των Ματζαπαχίτ, που έζησαν το 13ο αιώνα. Η ίδια η σημαία παρουσιάστηκε στο κοινό και υψώθηκε στις 17 Αυγούστου 1945. Πρόκειται για μία δίχρωμη σημαία, που ορίζεται από δύο παράλληλες ισοπλατείς λωρίδες, μία κόκκινη (άνω) και μία άσπρη (κάτω).

Η χώρα έχει Σύνταγμα από τις 5 Ιουλίου 1959.

## Παρόμοιες σημαίες

Η σημαία μοιάζει με αυτήν της Πολωνίας, που όμως έχει αντίστροφα τα χρώματα, και του Μονακό, η οποία διαφέρει ως προς τις αναλογίες.

Image:Flag of Poland (normative).svg|Σημαία της Πολωνίας(για σύγκριση)
Image:Flag of Monaco.svg|Σημαία του Μονακό(για σύγκριση)


## Εξωτερικοί σύνδεσμοι

* Σημαίες του Κόσμου - Ινδονησία. 

Ινδονησία
Κατηγορία:Εθνικά σύμβολα της Ινδονησίας
Κατηγορία:Σημαίες της Ασίας
Σημαία της Ιορδανίας

[right|250px|thumb|[Αρχείο:FIAV 110100.svg|23px Αναλογία: 1:2]]

Η **[[σημαία]] της [[Ιορδανία|Ιορδανίας]]** βασίζεται στη σημαία της Αραβικής Εξέγερσης κατά των Οθωμανών στη διάρκεια του Πρώτου Παγκοσμίου Πολέμου. Αποτελείται από τρεις οριζόντιες λωρίδες, χρώματος μαύρου, λευκού και πράσινου, οι οποίες όλες συνδέονται με ένα κόκκινο τρίγωνο στην αριστερή πλευρά. Τα χρώματα στα οριζόντια είναι αυτά των χαλιφάτων των Αββασιδών, Ομεϋαδών και Φατιμιδών, ενώ το ερυθρό τρίγωνο συμβολίζει τη δυναστεία των Χασεμιτών και την Αραβική Εξέγερση. Το επτάκτινο αστέρι έχει διττή σημασία. Συμβολίζει αφενός τις επτά στροφές της πρώτης σούρας στο Κοράνι και αφετέρου την ενότητα των αραβικών λαών. Ορισμένοι πιστεύουν ότι αναφέρεται επίσης στους επτά λόφους, στους οποίους επάνω κτίστηκε η πρωτεύουσα της χώρας, το Αμμάν.

Καθιερώθηκε στις 16 Απριλίου 1928. Η χώρα έχει σύνταγμα από την 1η Ιανουαρίου του 1952.


File:Naval Ensign of Jordan.svg|20px Ναυτική σημαία.Λόγος 1:2


## Παραπομπές


## Εξωτερικοί σύνδεσμοι

* Ιστοσ flagspot.net, Σημαίες του Κόσμου: Ιορδανία

Ιορδανία
Κατηγορία:Εθνικά σύμβολα της Ιορδανίας
Κατηγορία:Σημαίες της Ασίας
Σημαία του Ιράκ

[thumb|right|250px|Η σημερινή σημαία του Ιράκ.<br />[Αρχείο:FIAV_011111.svg|23x15pxΑναλογία: 2:3]]

Από την εποχή της ίδρυσης της χώρας, το 1921, η **[[σημαία]] του [[Ιράκ]]** είχε τέσσερα διαφορετικά σχέδια. Η σύγχρονη έκδοση δεν έχει καθοριστεί απόλυτα, ωστόσο αποτελεί μια μικρή διαφοροποίηση από το σχέδιο που είχε υιοθετηθεί το 1991 από το καθεστώς του Σαντάμ Χουσεΐν. Τον Απρίλιο του 2004 προτάθηκε μια νέα σημαία, η οποία όμως δεν υιοθετήθηκε ποτέ. Την ημέρα της ορκωμοσίας της νέας κυβέρνησης, στις 28 Ιουνίου 2004, η σημαία που υπήρχε ήταν η τρίχρωμη (οριζόντιες λωρίδες, χρώματος κόκκινου, λευκού και μαύρου), με τρία πράσινα πεντάκτινα αστέρια στη μέση και την αραβική επιγραφή «Αλάχου Ακμπάρ», «* Ο Θεός είναι μεγάλος*») με καλλιγραφικά γράμματα, στη κουφική διάλεκτο. Υιοθετήθηκε στις 28 Ιουνίου 2004. Η χώρα έχει Σύνταγμα από τις 25 Οκτωβρίου 2005.

## Ιστορικές σημαίες
### 1921–1959
thumb|right|1921–1959 (λόγος: 1:2)
Η αρχική σημαία καθιερώθηκε το 1921. 

### 1958
thumb|right|1958 (λόγος: 1:2)
Το 1958 το Ιράκ υιοθέτησε τη σημαία της Αραβικής Ομοσπονδίας (Βασίλεια του Ιράκ και της Ιορδανίας). 

### 1959–1963
thumb|right|1959-1963 (λόγος: 1:2)
Μετά την επανάσταση του 1958 και την ανατροπή της Μοναρχίας, με νόμο του 1959 καθιερώθηκε νέα σημαία. Σήμερα η σημαία αυτή χρησιμοποιείται από την κουρδική μειονότητα στο Ιράκ.

### 1963–1991
thumb|right|1963–1991 (λόγος: 2:3)
Μετά την ανατροπή της κυβέρνησης Κασίμ, υιοθετήθηκε νέα σημαία στις 31 Ιουλίου του 1963.

### 1991–2004
thumb|right| 1991–2004 (λόγος: 2:3)
Στις 13 Ιανουαρίου του 1991 η σημαία άλλαξε ξανά και ο συμβολισμός των τριών αστεριών μετατοπίστηκε στους τρεις πυλώνες του καθεστώτος Ουάχντα, Χούρια, Ιστιράκια (Ενότητα, Ελευθερία, Σοσιαλισμός).

### 2004–2008
thumb|right| 2004–2008 (λόγος: 2:3) 
Από το 2004 ως το 2008 χρησιμοποιήθηκε μια σημαία με καλλιτεχνικά σχεδιασμένη επιγραφή.

## Παραλλαγμένη σημαία 2008
Το Κοινοβούλιο της χώρας στις 22 Ιανουαρίου του 2008 ενέκρινεένα προσωρινό σχέδιο παραλλαγμένης σημαίας, χωρίς τα σύμβολα που θύμιζαν το Σαντάμ Χουσεΐν. Από τη σημαία αφαιρέθηκαν τα τρία αστέρια και η φράση «Ο Θεός είναι μεγάλος» δεν έγινε πλέον χειρόγραφη.

## Παραπομπές


## Εξωτερικοί σύνδεσμοι
* 

Ιράκ
Κατηγορία:Εθνικά σύμβολα του Ιράκ
Κατηγορία:Σημαίες της Ασίας
Σημαία του Ιράν

[thumb|right|250px|[Αρχείο:FIAV_011111.svg|23x15px Αναλογία: 4:7|Η σημερινή σημαία του Ιράν, υπό το καθεστώς Αγιατολάχ]]

right|thumb|250px|Πολιτική σημαία του Ιράν την περίοδο 1925–1964 αλλά και της αντιπολίτευσης της Ισλαμικής Επανάστασης
Η σύγχρονη **[[σημαία]] του [[Ιράν]]** καθιερώθηκε στις 29 Ιουλίου του 1980 και αντανακλά τις αλλαγές που επέφερε η Ισλαμική Επανάσταση στη χώρα. Αποτελείται από τρεις οριζόντιες λωρίδες χρώματος πράσινου, άσπρου και κόκκινου, συμβόλων του Ισλάμ, της ειρήνης και του θάρρους αντίστοιχα. Στο κέντρο της λευκής λωρίδας βρίσκεται το γεωμετρικό και συμμετρικό σύμβολο που σχηματίζει τη λέξη "Αλλάχ". Αυτό σχηματίζεται από τέσσερις ημισελήνους και ένα σπαθί. Το σύμβολο εγκρίθηκε επίσημα από τον Αγιατολλάχ Χομεϊνί, στις 9 Μαΐου του 1980. Πρόκειται για το ☫. Σε μια ακόμα αλλαγή, προστέθηκαν οι λέξεις Αλά-ου Άκμπαρ (= Ο Θεός είναι μεγάλος).

Στις 3 Δεκεμβρίου του 1979 η χώρα απέκτησε νέο Σύνταγμα που αναθεωρήθηκε το 1989.

## Εξωτερικοί σύνδεσμοι

* https://web.archive.org/web/20090729073019/http://www.flags-flags-flags.org.uk/iran-flag.htm
* https://web.archive.org/web/20050528090630/http://www.geocities.com/rooyintan/Flags_Persia.html
* https://web.archive.org/web/20070817212014/http://www.iranica.com/articles/v10f1/v10f103a.html

Ιραν
Σημαια
Κατηγορία:Σημαίες της Ασίας